CELEX: 62017CB0053
Language: fi
Date: 2017-05-11 00:00:00
Title: Asia C-53/17: Unionin tuomioistuimen määräys (kuudes jaosto) 11.5.2017 (ennakkoratkaisupyyntö, jonka on esittänyt Fővárosi Törvényszék – Unkari) – Bericap Záródástechnikai Cikkeket Gyártó Bt. v. Nemzetgazdasági Minisztérium (Ennakkoratkaisupyyntö — Unionin tuomioistuimen työjärjestyksen 99 artikla — Jäsenvaltioiden myöntämät tuet — Tuen kieltoa koskevat poikkeukset — Tuet, joiden voidaan katsoa soveltuvan sisämarkkinoille — Asetus (EY) N:o 800/2008 — Mikroyritysten sekä pienten ja keskisuurten yritysten määritelmä — Sidosyritykset — Samoilla markkinoilla toimivat yritykset, jotka muodostavat yhden perheen omistaman maailmanlaajuisesti toimivan ryhmän — Yhdessä toimivien luonnollisten henkilöiden ryhmän käsite

31.7.2017   
            
            
               FI
            
            
               Euroopan unionin virallinen lehti
            
            
               C 249/14
            
         Unionin tuomioistuimen määräys (kuudes jaosto) 11.5.2017 (ennakkoratkaisupyyntö, jonka on esittänyt Fővárosi Törvényszék – Unkari) – Bericap Záródástechnikai Cikkeket Gyártó Bt. v. Nemzetgazdasági Minisztérium
   (Asia C-53/17) (1)
   
   ((Ennakkoratkaisupyyntö - Unionin tuomioistuimen työjärjestyksen 99 artikla - Jäsenvaltioiden myöntämät tuet - Tuen kieltoa koskevat poikkeukset - Tuet, joiden voidaan katsoa soveltuvan sisämarkkinoille - Asetus (EY) N:o 800/2008 - Mikroyritysten sekä pienten ja keskisuurten yritysten määritelmä - Sidosyritykset - Samoilla markkinoilla toimivat yritykset, jotka muodostavat yhden perheen omistaman maailmanlaajuisesti toimivan ryhmän - Yhdessä toimivien luonnollisten henkilöiden ryhmän käsite)
   (2017/C 249/21)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Törvényszék
   
      Asianosaiset
   
   
      Kantaja: Bericap Záródástechnikai Cikkeket Gyártó Bt.
   
      Vastaaja: Nemzetgazdasági Minisztérium
   
      Määräysosa
   
   Tiettyjen tukimuotojen toteamisesta yhteismarkkinoille soveltuviksi [SEUT 107 ja SEUT 108] artiklan mukaisesti 6.8.2008 annetun komission asetuksen (EY) N:o 800/2008 (yleinen ryhmäpoikkeusasetus) liitteessä olevaa 3 artiklan 3 kohtaa on tulkittava siten, että yrityksiä voidaan pitää kyseisessä säännöksessä tarkoitettuina ”sidosyrityksinä” silloin, kun niiden välisten oikeudellisten ja taloudellisten suhteiden arviointi osoittaa, että ne luonnollisen henkilön tai yhdessä toimivien luonnollisten henkilöiden ryhmän kautta muodostavat yhden taloudellisen kokonaisuuden, vaikka niillä ei muodollisesti olisikaan kyseisessä liitteessä olevassa 3 artiklan 3 kohdan ensimmäisessä alakohdassa tarkoitettua suhdetta. Luonnollisten henkilöiden on katsottava toimivan mainitussa liitteessä olevassa 3 artiklan 3 kohdan neljännessä alakohdassa tarkoitetulla tavalla yhdessä silloin, kun he sovittavat toimintansa yhteen vaikuttaakseen asianomaisten yritysten kaupallisiin ratkaisuihin siten, ettei kyseisten yritysten voida katsoa olevan taloudellisesti riippumattomia toisiinsa nähden. Tällaisen edellytyksen täyttyminen riippuu kulloisenkin asian olosuhteista eikä ole välttämättä sidottu kyseisten henkilöiden välisten sopimussuhteiden olemassaoloon tai edes sen toteamiseen, että heidän tarkoituksenaan on ollut kiertää asetuksen N:o 800/2008 liitteessä I tarkoitettua mikroyritysten, pienten yritysten tai ja keskisuurten yritysten määritelmää.
   
      (1)  EUVL C 144, 8.5.2017.